Vita:Űrlény

message: A cikkről folytatott törlési megbeszélés ezen a lapon olvasható. Vungadu Lőjetek! Ide lőjetek!  2011. augusztus 20., 09:49 (CEST)
A cikk új tartalommal bővül, a törlési megbeszélés aktualitását veszti. - Orion 8 vita 2012. május 19., 18:49 (CEST)
thread_title: Törlési megbeszélés

message: Nagyon kérem a wiki többi szerkesztőjét, hogy FELTÉTLENÜL tartsák be az erre a lapra kihirdetett szabályokat, figyelmen kívül hagyva a wikis előírásokat és konvenciókat. A lap még csak nyersanyag, a névtérbe kerülése előtt tartalmi és formai módosításokon is át fog esni.
Aki nem tartja magát az alább látható szabályokhoz, az sajnos kárt okoz nekünk, egyben a Wikipédiának is, és nem segít. Kérem, fogadjátok ezt el, a fórumon vagy ezen a vitalapon minden ide tartozót meg tudunk beszélni.
__TOC__
thread_title:  Az új munkaváltozat feltöltőihez 

message: * Ha tudsz olyan sci-fi filmről vagy sorozatról, amely nem szerepel a listában, azt vedd fel. Minden táblázat alatt vannak üres sorok, töltsd ki azokat vagy használd a többi sor sémáját.
* Csak valóban űrlénynek nevezhető lényeket vegyetek fel ide, King Kong, a Pokémonok, Ichtiander, Mr. Hyde, a telepata vagy átalakulni képes emberek nem ide való.
* ÜGYELJ A SZERKEZETRE, szükség esetén tanulmányozd a technikai segítséget a lejjebb levő fejezetben.
Ne törölj egyetlen tételt se! A selejtezés később kerül sorra, most még megmaradhat minden bárgyúság is a listán.
Alapszabály: Ha valamit nem tudsz biztosan, akkor inkább ne változtass, mert a többiek azt hiszik, hogy ellenőrzött adatot írtál be. A vitalapon vagy a fórumon mindent meg lehet tárgyalni.
Pót-alapszabály: Ha valamelyik tétel valamelyik mezőjében valami hibát látsz, vagy az a tétel valamiért nincs rendben, és te nem tudod helyesre kijavítani, akkor tegyél a problémás mező legelejére egy kérdőjelet. Ez majd jelzi a többieknek, hogy ott gond van. Az hasznos, ha vitalapon meg is írod, hogy melyik filmmel mi a problémád.
Kérünk, hogy légy pontos, ne kavard össze a dolgokat. Csak annyit csinálj meg, amennyit kedved van rendesen megcsinálni.
thread_title:  Mivel segíthetsz? 

message: Hát, elsősorban sci-fi, ugye. De bármilyen alkotásnak helye lehet itt, ha abban földönkívüli lény szerepel.
Csak olyan lény, amely a Földön kívül született, ott él vagy onnan jutott el idáig. Másik bolygón született embereket, vagy ott élő, lényegileg teljesen emberszerű lényeket, akiknek az űrbélisége a történet szempontjából nem számít, ne vegyél fel ide.
Bármilyen mozifilm, tévéfilm, videó, DVD jó, amit forgalomba hoztak. De egy rajongótábor által leforgatott amatőr film nem. Mint ahogy egy animátor csapat által összedobott bármilyen profi demó vagy filmetűd sem. Vegyük a dolgot komolyan. A listát írjuk meg olyanra, hogy válasz legyen arra a kérdésre is, hogy milyen sci-fi filmek vannak. Magában mindenki tudja, hogy ez mit jelent. A kiegészítő műalkotásokat szedjük össze külön listán.
A "link" helyén tegyél oda olyan linket, amely konrkétan a lényről vagy az azt tartalmazó filmről, könyvről szól, egyszerű ajánlónál részletesebben. Olyan hely is jöhet, ahol a lényről valami tisztességes méretű kép is van. Képeket ide nem hozhatsz át, csak linket adhatsz rájuk, ez a Wikipédia alapszabálya.
thread_title:  Mi való ide? 

message: Annak, aki gyakorlott wikiszerkesztő, nincs sok mondandóm, csak ahogy fent is kérem, ne változtasson a táblázatok szerkezetén.
Annak, aki viszont nem gyakorlott wikiszerkesztő, van mindenféle instrukcióm. Először is: ahogy már mondtam, regisztrálás vagy bejelentkezés nélkül is szerkeszthet bárki. A regisztráció előnye az, hogy az illetőnek személyes vitalapja lesz, amelyet üzenetek hagyására, megbeszélésre lehet használni. Továbbá az, hogy amit csinál, azonosítható a szerkesztői nevével, ezért ha valami nem stimmel, tudni lehet, hogy kivel kell a dolgot megtárgyalni. A lista elkészülte után, amikor a lista a többi szócikk közé kikerül, és ennek várjuk meg az idejét, úgy fogom az áttelepítést megcsinálni, hogy a regisztrált szerkesztők múltjában benne lesz az itt elvégzett munka, ami a későbbi esetleges wikipédiás szerkesztéseinek a nem kevéssé zaklatott lelkű szerkesztői gárda általi fogadtatását is előnyösen befolyásolhatja.
A szerkesztéshez: ha az oldal valamelyik részén változtatni akarsz, kattints az a felett legközelebb levő fejezetcím melletti "szerkesztés" linkre, és az adott szakasz szövege megjelenik a szerkesztőablakban. Ha ellenőrizni szeretnéd, hogy amit változtattál, összességében hogy néz ki, használd az "Előnézet megtekintése" gombot, ha pedig véglegesíteni akarod, kattints a "Lap mentése" gombra. Kattinthatsz az utóbbira is minden egyes módosításod után is, csak nem érdemes, mert akkor az esetleg elkövetett hibád vagy tévedésed nehezebben lesz megtalálható.
Előfordulhat, hogy egy bizonyos szakaszt egyszerre ketten szerkesztitek valakivel. Aki másodiknak küldi el a saját változatát, az hibaüzenetet kap: "Ne ijedj meg!", ami máris garantált szívroham, persze. Hogy hogyan mentheted meg ilyenkor azt, amit te csináltál, az kicsit komplikált, és a leleményességen is múlik, de az üzenet megpróbál segítséget adni. A lista zömét azért tagolom évenkénti szakaszokra, mert úgy kisebb az esély az ütközésre.
A szerkesztőablakban nem a tiszta szöveget látod, hanem egy kódszavakkal és speciális jelekkel dúsított változatát. A kódrendszer nem azonos a honlapok forrásszövegeinek rendszereivel, saját jelzések és szabályok vannak. Úgy készítettem el az oldalt, hogy ezekből gyakorlatilag semmit nem kell ismerned. Alapszabály: A ], }, [, { és | karakterek törlése TILOS. Ilyeneket beírni szintúgy tilos. Azért, mert ezeknek spéci jelentése van, és szétzilálnád a táblázatot.
FONTOS: Ha valahová fölöslegesen nyomsz egy Entert, közönséges szövegben többnyire nincs érdemi hatása, egy táblázatban viszont fel tudja bolygatni az egész szerkezetet, és a táblázat egész a végéig teljesen szétesett lesz. Ilyen előfordulhat, ekkor keresd meg a hibádat, és javítsd ki, ennyi. Az ilyen esetek miatt szokás használni az Előnézet megtekintése gombot, aztán ha jónak látszik, lehet menteni.
Második alapszabály: ha elrontottad az oldalt, és nem tudod magad gyorsan rendbehozni, akkor az oldal legtetejére menj, kattints a "Bevezető szerkesztése" linkre, és töröld a szöveg leges-legfelső sorát, amely így fog kinézni: <!--. És mentsd el. Ekkor a lap tetején megjelenik a STOP üzenet, és majd jövök, megnézem, mit változtattál, és az alapján rendbehozom.
Harmadik alapszabály: minden más wikipédiás oldalon csak akkor változtass, ha vállalod érte a felelősséget. Annyit, amennyit. 
A szócikkekben elvégzett változtatásokat aláírni nem szabad. Viszont a vitalapokon elhelyezett mindenféle üzenetet a végén a ~~~~' jelsorral illik lezárni, amely helyére végül automatikusan be fog kerülni az azonosítód és a pontos idő, aláírásszerűen. A szerkesztőablak alatt van erre egy külön gomb is. Ha úgy tetszik, a wikis szabályoktól eltérően itt használhatod a fórumos nevedet is, vagy bármi mást, csak akkor nem lesz vele gyarapítva a hivatalos szerkesztői múltad. - Orion 8 vita 2011. január 11., 03:25 (CET)
----
thread_title:  Technikai tudnivalók 

message: Ez most az összes létező sci-fi összes földönkívülijét gyűjtő lap lesz? Akkor elég nagyra fog nőni… Alensha 2012. június 18., 12:01 (CEST)
thread_title:  Vegyes hozzászólások, mindenféle ügyben